Anvendt statistikk: referansemøte 5/2 2018

Klassens oppfatning av opplegget til faget er helhetlig veldig god. Du er god til å formidle, har gode notater på tavlen og holder et godt tempo. Men du kan være vanskelig å høre fra bakerste rad, slik at mikrofonen bør tas i bruk. Oppsummeringsnotat som legges ut på wiki etter forelesning er til stor hjelp.

Det er til nå blitt lagt stort fokus på utledning av formler i undervisning. For bedre forståelse av hvordan formler brukes i praksis trenger vi eksempler. Eksemplene bør være eksamensrelevant og gjerne ved bruk av Minitab.

Øvingsopplegget fungerer godt, og øvingslærer er dyktig. Men det er for lite tid med kun en enkelttime med øving i uken. Kan derfor gjerne utvide til kl.16-18 på tirsdager. Det er få som møter opp i øvingstimene og få som gjør øvingene. Dette kan skyldes at øvingene er frivillige og at de ikke vet at Minitab skal tas i bruk i prosjektet. Senere bør derfor øvinger være obligatoriske.

Det hadde vært til hjelp for studentene om Wiki byttes ut med Blackboard slik at vi får alle fag samlet. I mellomtiden er det viktig at beskjeder også blir gitt muntlig i timene, slik at alle får det med seg. F.eks. at forelesningen på torsdag denne uken faller bort.

Referansemøte 16/4-2018

Det har blitt brukt flere regneeksempler i undervisning etter siste møte, noe vi er fornøyd med. Fremover ønsker vi mer bruk av Minitab fordi dette er relevant for eksamen. Gjennomgang av eksamensoppgaver er til stor hjelp!

På grunn av kort med tid til prosjekt, ønsker vi en forlenget tidsfrist til søndag 22/4-2018. Ellers er beskrivelse og veiledning av prosjektet grundig. Tidligere oppgaver ble tilgjengelig etter forespørsel på forrige møte.

Før eksamen ønskes en spørretime, der faglærer svarer på innsendte spørsmål og går gjennom ønskede oppgaver. Ønskede datoer sendes fortløpende.

Total opplevelse av faget er god, og læreverk beskriver pensum godt. Eneste forbedring til senere er å gjøre øvingsopplegget obligatorisk og bruke Blackboard til formidling av informasjon.